„ „ apstiprinu,

 Agris Peipiņš – Cēsu novada pašvaldības sporta darba koordinators

 Badmintona sacensību **„Līgatnes kausi”**

**nolikums.**

**Mērķis un uzdevums.** Popularizēt badmintonu kā vienu no fiziskās un intelektuālās sagatavotības veidiem jauniešiem. Noskaidrot veiksmīgākos spēlētājus.

**Laiks un vieta.** 2023.g. -28. janvāris, 29. aprīlis, 30. septembris, 28. oktobris. Līgatnes Sporta centrs, Augšlīgatne, Upes ielā -3.

**Vadība.** Sacensības organizē un vada biedrība „Sporta klubs „Saulrīti”” sadarbībā ar Cēsu novada Līgatnes apvienības pārvaldi. Sacensību galvenais tiesnesis – Oļģerts Tīliks.

**Dalībnieki.** Sacensībās piedalās LBF licenzēti spēlētāji, kuri sadalīti pēc vecuma:-U-17 (2007.dz.g. un jaunāki), U-13(2011.dz.g. un jaunāki) un U-11(2013.dz.g. un jaunāki) Par spēlētāju veselības stāvokli atbild viņu vecāki un komandējošās organizācijas. Vienā dienā vienspēles katrs dalībnieks var spēlēt tikai vienā vecuma grupā. Dalībnieki tērpti atbilstoši sporta veidam. Spēlētāji tiks sadalīti tabulās, ievērojot LBF reitingu. Tos, kuri tajā nav iekļuvuši - reģistrēšanās secībā. Spēļu sistēma tiks paziņota pirms pirmajām spēlēm un to noteiks pēc reģistrēto dalībnieku skaita grupās.

**Inventārs.** Ar inventāru nodrošinās dalībnieki paši vai to dara komandējošās organizācijas. Spēlēts tiek ar neilona volāniem. Ja kāds no spēlētājiem vēlas izmantot spalvu bumbiņu, tad viņš ar tām nodrošina visu spēli. Sporta zālē ir pieci laukumi.

**Vērtēšana.** Sacensības notiek trijās vecuma grupās(U-17, U-13,U-11), bet dubultspēles un jauktās dubultspēles apvienotajā (U-17) grupā. Sacensības notiek četrās kārtās. Kopvērtējumā, cīņā par kausu savā vecuma grupā, ieskaita katram spēlētājam trīs veiksmīgākās kārtās izcīnīto vietu summu. Vienāda rezultāta gadījumā vērtē pēc sportista pēdējā kārtā izcīnītās vietas.

**Apbalvošana.** Katras kārtas 1.-3.v. ieguvējus abās dzimuma grupās vienspēlēs apbalvos ar diplomiem un suvenīrbalvām. Dubultspēlēs – ar diplomiem. Kopvērtējumā vienspēļu uzvarētājus trijās vecuma grupās - ar kausiem un diplomiem. Dubultspēlēs ar diplomiem.

**Pieteikumi.**  Sacensību sākums pl.10-00. Reģistrēšanās uz vietas no pl.9-00.

**Līdzdalība.** Sacensību veiksmīgai norisei ir nepieciešama dalības maksa ziedojuma veidā. Katram dalībniekam vai dalībniecei tā ir 5,-eiro.

 **Laipni lūgti Līgatnē!**